หนองบัวลำภู : กลุ่มอนุรักษ์ป่าชุมชนเขาเหล่าใหญ่-ผาจันได เดินเท้าร้องปิดเหมืองหิน สุวรรณคูหา
กลุ่มอนุรักษ์ป่าชุมชนเขาเหล่าใหญ่-ผาจันไดออกเดินเท้าจากเหมืองหินปูนสู่ จ.หนองบัวลำภู เรียกร้องปิดเหมืองหินปูน หลังจากต่อสู้มานาน25 ปี และแกนนำคัดค้านเหมืองถูกยิงเสียชีวิตไปแล้วรวม4คน8 ธ.ค.2562เครือข่ายผู้เป็นเจ้าของแร่ รายงานว่าเมื่อวันที่ 7ธ.ค.2562เวลาประมาณ8.30น. กลุ่มอนุรักษ์ป่าชุมชนเขาเหล่าใหญ่-ผาจันได กว่า100คน พร้อมด้วยเครือข่ายประชาชนผู้ได้รับผลกระทบจากเหมืองแร่ทั่วประเทศ ได้สวมเสื้อเขียว ธงเขียวสัญลักษณ์ เดินจากบริเวณหน้าถ้ำศรีธน บ.โชคชัย ต.ดงมะไฟ อ.สุวรรณคูหา จ.หนองบัวลำภู ซึ่งอยู่ใกล้กับเหมืองหินปูนที่ดำเนินการอยู่ในปัจจุบัน มุ่งหน้าสู่จังหวัดหนองบัวลำภู เพื่อเรียกร้องหยุดต่อใบอนุญาตให้ใช่ป่าสงวนทำเหมืองเปี่ยม สุวรรณสนธิ์ ประชาชนในพื้นที่ โชคชัย ต.ดงมะไฟ เป็นตัวแทนอ่านคำประกาศกลุ่มอนุรักษ์ป่าชุมชน เขาเหล่าใหญ่-ผาจันไดก่อนเริ่มกิจกรรมเดิน-ปิด-เหมือง: บอกเล่าปัญหาเหมืองแร่หินปูน ซึ่งมีความขัดแย้งกับชุมชนมาเป็นนานกว่า25ปีคำประกาศดังกล่าวระบุว่าชุมชนรอบเหมืองแร่ได้รวมตัวกันเพื่อต่อสู้เพื่อปกป้อง ภูผายา จากการทำเหมืองหินปูน มาตั้งแต่ปี พ.ศ.2536บริเวณภูผายา และภูผาฮวกในเวลาต่อมา ที่ผ่านมาชุมชนต่อสู้คัดค้านการทำเหมืองหินมาตลอด โดยการดำเนินกิจกรรมการอนุรักษ์ป่าและทรัพยากรธรรมชาติเรื่อยมาจนได้รับธงพระราชทานธงพิทักษ์ป่า เพื่อรักษาชีวิตตามโครงการราษฎรอาสาสมัครพิทักษ์ป่า (รสทป.)เมื่อปี พ.ศ.2558 มาเป็นเครื่องยืนยันขณะที่ชุมชนร่วมกันรักษาป่าและคัดค้านการทำเหมืองแร่ที่ป่าต้นน้ำมายาวนานตลอด25ปีนับเป็นช่วงเวลาที่เต็มไปด้วยอุปสรรค มีความสูญเสียเพื่อร่วมอุดมการณ์การต่อสู้มากถึง4คนที่ถูกยิงเสียชีวิตแต่ปัจจุบันยังไม่สามารถจับผู้ร้ายได้และไม่เคยได้รับความเป็นธรรมเราทุกคนได้สูญเสียเพื่อนผู้ร่วมอุดมการณ์ สูญเสียพี่น้องที่ต่อสู้เคียงบ่าเคียงไหล่ สูญเสียคนในครอบครัว สูญเสียคู่ชีวิต นอกนี้ยังมีป่าเขาต้นน้ำลำธาร ซึ่งเป็นแหล่งทำมาหากินเสี่ยงจากรถขนหินจากเหมือง ดังนั้นสิ่งที่สูญเสียไปนี้ต้องไม่สูญเปล่า วันนี้เราจะเปลี่ยนมันเป็นพลังเดินไปข้างหน้าเราได้ฟ้องคดีต่อศาลปกครอง และชนะคดีในศาลปกครองชั้นต้นที่พิพากษาให้เพิกถอนการต่ออายุประทานบัตรการทำเหมืองหินปูน และเพิกถอนการต่ออายุใบอนุญาตการใช้ป่าสำหรับการทำเหมืองหินเพราะพื้นที่ทำเหมืองดังกล่าวอยู่ในเขตป่าสงวนแห่งชาติป่าเก่ากลอยและป่านากลาง ปัจจุบันฝั่งเจ้าของเหมืองหินได้ยื่นอุธรณ์ต่อศาลปกครองจังหวัดอุดรธานี และยังดำเนินการระเบิดภูผาฮวกทันทีหลังยื่นอุทธรณ์ ขณะที่กลุ่มอนุรักษ์ฯ ได้ยื่นขอคุ้มครองชั่วคราวและอยู่ระหว่างการรอคำสั่งคุ้มครองชั่วคราวหากกลไกรัฐอยู่ข้างประชาชน และไม่เอื้อประโยชน์ในทุกวิถีทางเพื่อให้เกิดการทำเหมืองแร่ เราคงได้รับความยุติธรรมแล้ว ความยุติธรรมที่ล่าช้า คือความอยุติธรรมดังนั้น กลุ่มอนุรักษ์ป่าชุมชนเขาเหล่าใหญ่-ผาจันได เพื่อคัดค้านการต่ออายุการอนุญาตใช้พื้นที่ป่าสงวนฯ สำหรับการทำเหมืองหินปูนในพื้นที่กว่า175ไร่ ที่กำลังจะสิ้นสุดในเดือนกันยายน2563การเดินครั้งนี้จึงต้องการจะบอกไปยังเจ้าหน้าที่รัฐ โดยเฉพาะอย่างยิ่งเจ้าหน้าที่ป่าไม้ เพราะที่ผ่านมาชุมชนรักษาป่าแต่เต้าหน้าที่ป่าไม้อนุญาตให้มีการใช้ป่าเพื่อการทำเหมืองหินปูน โดยปิดหู ปิดตา ไม่รับรู้ปัญหาการละเมิดสิทธิมนุษยชนจากาการทำเหมืองหินปูนและความขัดแย้งรุนแรงในพื้นที่ กลุ่มอนุรักษ์ป่าชุมชนเขาเหล่าใหญ่-ผาจันได ขอเดินเพื่อประกาศว่าชุมชนเราไม่เอาเหมืองหิน พวกเราไม่อยากได้โรงโม่หิน และยืนยันว่าจะต่อสู้ให้ปิดเหมืองหินที่ทำร้ายพวกเรามานานกว่า25ปีให้จงได้สมควร เรียงโหน่งประธานกลุ่มอนุรักษ์ป่าชุมชนเขาเหล่าใหญ่-ผาจันไดกล่าวว่ากิจกรรมเดินปิดเหมืองหินสุวรรณคูหา ตำบลดงมะไฟ อำเภอสุวรรณคูหา จังหวัดหนองบัวลำภู จะใช้เวลา5วันตั้งแต่วันที่ 7– 12ธันวาคม2562เป็นการผลัดเปลี่ยนกันมาเดินเพื่อบอกปัญหาผลกระทบจากการทำเหมืองหิน โดยในแต่ละวันจะมีการจัดเวทีวิชาการที่เกี่ยวข้องตลอด5วัน เช่น เรื่องนโยบายเหมืองหินและกฎหมายแร่นิเวศวัฒนธรรมชุมชนสิทธิชุมชน และประวัติศาสตร์โบราณคดีในพื้นที่เป็นต้นอยากขอเชิญชวนชาวบ้านตลอดสองข้าวทาง คนหนองบัวลำภูมาร่วมกิจกรรมเดินปิดเหมืองคือความยุติธรรมให้ชุมชน และคืนความสมบูรณ์ให้ภูเขาของเราต่อไปประธานกลุ่มอนุรักษ์ป่าชุมชนเขาเหล่าใหญ่-ผาจันไดกล่าว
กลุ่มอนุรักษ์ป่าชุมชนเขาเหล่าใหญ่-ผาจันไดออกเดินเท้าจากเหมืองหินปูนสู่ จ.หนองบัวลำภู เรียกร้องปิดเหมืองหินปูน หลังจากต่อสู้มานาน 25 ปี และแกนนำคัดค้านเหมืองถูกยิงเสียชีวิตไปแล้วรวม 4 คน8 ธ.ค.2562
กลุ่มอนุรักษ์ป่าชุมชนเขาเหล่าใหญ่-ผาจันได,เหมืองหินปูน,เหมืองแร่,หนองบัวลำภู,เหมืองหินสุวรรณคูหา